Iktatószám: 23-2025/2M 5. melléklet a CS/1787-1/2025. előterjesztéshez

**TERVEZÉSI SZERZŐDÉS**

Amely egyrészről

## Csanytelek Község Önkormányzata

6647 Csanytelek, Volentér János tér 2.

Statisztikai számjel: 15726748-8411-321-06

Adószám: 15726748-2-06

Bankszámlaszám: ………………….

Képviseli: Erhard Gyula polgármester

mint **Megrendelő**, (továbbiakban: Megrendelő) másrészről

**Balogh Tünde** településtervező (egyéni vállalkozó)

okl. építészmérnök

Tervezői Névjegyzék szám: MÉK TT 06-0006

Cím: 6726 Szeged, Pécskai u. 15.

Kapcsolattartási telefonszám: +36204290702

Kapcsolattartási e-mail cím: balogh.miczi@ujleptekbt.hu

Vállalkozói nyilvántartási szám: 43546484

Adószám: 45587553-1-26

Adójel: 8341793784

Bankszámla: OTP Bank Nyrt. Csongrád Megyei Igazgatóság 11773353-02056650

mint **Tervező** (a továbbiakban: Tervező) között,

**Csanytelek Község Településrendezési eszközei részleges módosítási tervének elkészítése** tárgyában jött létre az alábbi feltételek szerint.

**1.**/ **Megrendelő megbízása alapján a Tervező a következő tervezési munkákat vállalja:**

**1.1.** Módosítási tervet készít Csanytelek Község Településrendezési eszközeinek a Képviselő-testület …./2025. Ökt. számú határozata értelmében.

**1.2.** *A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet szerinti egyszerűsített véleményezési eljárás lebonyolítását segíti.

**1.3.** A terveket a jelenleg hatályos rendezési tervi alaptérképen dolgozza fel a térképhasználat külön szabályai szerint. A térkép azon rétegeit frissíti, amelyeket a Megrendelő az E-TÉR egyeztető felületen adatszolgáltatásként letölt és továbbít a Tervezőnek. A jóváhagyásra kerülő munkarészek Autocad alapú szerkeszthető állományát jogvédelem kikötése nélkül átadja a Megrendelőnek.

**1.4.** A Tervezőnek jelen szerződés keretében nem feladata a 2/2005. (I.11.) Kormányrendelet szerinti környezeti vizsgálat, melynek esetleges szükségességéről a Képviselő-testület hozhat döntést.

**1.5.** A jóváhagyott dokumentációt a jóváhagyás dokumentumainak (határozat kivonat és rendelet) kézhezvételét követő 5 napon belül saját honlapjára feltölti és elektronikusan meg is küldi a Megrendelő számára.

**2./ Kapcsolattartók:**

A szerződés teljesítéséhez szükséges együttműködés keretében a felek részéről kapcsolattartók adatai:

Megrendelő kapcsolattartója:

*Kató Pálné jegyző*

Tel. szám: +36 63 578 512

Email: jegyzo@csanytelek.hu

Tervező kapcsolattartója:

*Balogh Tünde*

Tel. szám: +36 20 429 0702

Email: balogh.miczi@ujleptekbt.hu

**3./ Teljesítési határidők, teljesítés módja:**

**3.1.** Környezeti vizsgálat szükségességének kérdésében Tájékoztatás összeállítása.

Határidő: a szerződés hatályba lépésétől számított 1 hónapon belül.

Teljesítés módja: e-mailben a Megrendelő kapcsolattartójának

**3.2.** Véleményezésre szolgáló módosítási terv elkészítése.

Határidő: a szerződés hatályba lépésétől számított 3 hónap. Az előteljesítés jogát a Tervező fenntartja.

Teljesítés módja: feltöltés a www.ujleptekbt.hu web-oldalra.

**3.3.** Végső véleményezésre szolgáló módosítási terv elkészítése.

Határidő: a Megrendelő végső véleményezés indításáról szóló döntésétől számított 20 nap.

Teljesítés módja: feltöltés a www.ujleptekbt.hu web-oldalra.

**3.4.** Előterjesztésre szolgáló módosítási terv elkészítése.

Határidő: az állami főépítész záró véleményének kiadásától számított 10 nap.

Teljesítés módja: feltöltés a www.ujleptekbt.hu web-oldalra.

**3.5.** A nem határidőben történő teljesítés esetén a Tervező a tényleges teljesítés várható időpontjáról köteles a Megrendelőt írásban értesíteni, késedelmes teljesítés esetén az eredeti teljesítési határidőt megelőző 7 napon belül, előteljesítés esetén a várható teljesítést megelőzően 7 nappal.

**4./ Tervezési díj:**

Tervező az 1. pontban meghatározott, szerződés tárgyát képező munka elvégzéséért

**878 000 forint** alanyi ÁFA-mentes tervezési díj

összeg **(**azaz: nyolcszázhetvennyolcezer forint) alanyi ÁFA-mentes tervezési díjra jogosult,melynek kiegyenlítését a Megrendelő vállalta viselni. A tervezési díj magába foglalja az esetlegesen igénybevett alvállalkozók díját egyaránt, a Tervező ezen tételeken felül Megrendelővel szemben egyéb költséget semmilyen jogcímen nem érvényesíthet. A szerződés nem vonatozik az *egyes tervek, illetve programok környezeti vizsgálatáról* szóló 2/2005. Korm. rendelet szerinti Környezeti vizsgálat, értékelés elkészítésére.

Szükségessé válhat régészeti bejárás egyes helyszíneken az érintett állami szervek kérése esetén. A régészeti munka ellenértékét a díj nem tartalmazza.

Az előzetesen közölt formai és tartalmi követelményeknek, vagy a jogszabályi előírásoknak nem megfelelő számla kiegyenlítésének késedelmével összefüggő anyagi és jogkövetkezményeket Tervező viseli.

**5./ A díjfizetés menete, módja:**

**5.1.** Tervező a 3.3. pontban foglalt végső véleményezési dokumentáció átadásakor a szerződésszerű teljesítést igazoló teljesítés igazolás Megrendelő általi kiállítása után jogosult a tervezői díjról számlát kiállítani a Megrendelő, mint vevő felé. A teljesítést a Megrendelő képviseletében a polgármester jogosult és köteles igazolni.

**5.2.** Megrendelő a számla átvételétől számított 30 napon belül köteles a számla összegét a Tervezőnek átutalással megfizetni. A határidőre történő kifizetés elmaradása esetén a Tervezőt a Polgári Törvénykönyv 6:155. § szerinti késedelmi kamat illeti meg. 30 napnál nagyobb fizetési késedelem esetén a további munkára a Tervező nem kötelezett, jelen szerződést felbonthatja, a módosítási tervanyagot a Megrendelő nem használhatja fel.

1. **Felek jogai, kötelezettségei:**
   1. Tervező jelen szerződés aláírásával kijelenti és jótáll azért, hogy rendelkezik a szerződés tárgyában részletezett feladatok ellátásához szükséges jogosultsággal, a jogszabályokban előírt feltételeknek megfelel.
   2. Tervező jótáll a jelen szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért.
   3. Tervező hibás vagy hiányos szolgáltatása esetén a neki felróhatóan okozott károkért teljes felelősséggel tartozik.
2. **Hiányos, késedelmes teljesítés:**
   1. Ha a Megrendelő a terv átvételétől számított 8 napon belül írásban észrevételt tesz, a Tervező az észrevételekre nyilatkozni köteles, illetve a szükséges módosításokat, kiegészítéseket az észrevétel alapján az abban rögzített határidőig elkészíti. A szerződés szerint a Tervező feladatát képező hiányosságok pótlásáig a Megrendelő a teljesítést nem ismeri el.
   2. Felek megállapodnak abban, hogy a Tervező saját hibájából eredő késedelme esetén a Megrendelőt késedelmi kötbér illeti, mely az adott tervfázis tervezési díjának 0,25%-a naponta, legfeljebb azonban a tervezési díj 10%-a. Tervező hozzájárul, hogy Megrendelő a késedelmi kötbér összegét a végszámlából levonja.
3. **A szerződés megszűnése, módosítása**
   1. Jelen tervezési szerződés megszűnik, ha

* a szerződésben foglaltak valamennyi fél által teljesítésre kerültek,
* Megrendelő a szerződéstől eláll,
* bármelyik fél a szerződést felmondja,
* bármelyik fél megszűnik, kivéve, ha jogutódja van.
  1. A Felek szerződésszegés esetén a szerződés azonnali hatályú felmondására jogosultak. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, ill. a szerződés alapján őt terhelő bármely kötelezettségének teljesítését elmulasztja. Szerződő Felek súlyos szerződésszegésnek tekintik különösen azt, ha:
* Tervező a teljesítést jogos ok nélkül megtagadja;
* Tervező 15 naptári napon túli késedelembe esik.
  1. A jelen szerződést bármelyik fél felmondhatja, de a felmondást közlő fél köteles a másik felekkel elszámolni, az elállással okozott károkat megtéríteni. Felmondási idő: 30 nap
  2. Jelen szerződés módosítására csak mindhárom fél e célra felhatalmazott képviselőjének aláírásával kerülhet sor.

1. **A felek együttműködése:**
   1. Megrendelő a teljesítést minden rendelkezésre álló eszközzel előmozdítja, a felek egymást a szerződés teljesítése érdekében minden lényeges körülményről tájékoztatják. A Tervező jogosult a Megrendelőtől a munkálatok zavartalan végzése szempontjából lényeges kérdésekben állásfoglalást, illetve utasítást kérni.
   2. Megrendelő az írásos észrevételeket a Tervező részére legkésőbb azok beérkezését követő munkanapon megküldi.
2. **Szerzői jogok, szabad felhasználás**
   1. Jelen szerződés alapján elkészített tervdokumentációkra a szerződésben megjelölt tervezési díj ellenében Megrendelő kiköti a szerzői jogról szóló 1999. évi LXXVI. törvény szerint a szabad felhasználás jogát, melynek értelmében a dokumentumokra a Megrendelő határozatlan idejű, kizárólagos és harmadik személynek átadható felhasználási jogot szerez, mely magában foglalja az átdolgozásának/átdolgoztatásának jogát is.
   2. Tervező szavatol azért, hogy jelen szerződés alapján átengedett jogokkal minden korlátozás nélkül rendelkezik és nincs akadálya annak, hogy a Megrendelő az átengedett jogok tekintetében kizárólagosságot szerezzen.
3. **Záró rendelkezések:**
   1. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény szabályai, valamint a vonatkozó egyéb jogszabályok és előírások az irányadók.
   2. A Tervező kijelenti, hogy köztartozás mentes vállalkozás, és nem áll fenn adótartozása Csanytelek Község Önkormányzatával szemben.
   3. Tervező kijelenti, hogy a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül.

Tervező vállalja, hogy változás esetén Megrendelő részére haladéktalan tájékoztatást ad.

Tervező haladéktalanul köteles tájékoztatni Megrendelőt, ha a szerződés megkötését követően vele szemben végrehajtási eljárást, csődeljárást, végelszámolást, felszámolási eljárást kezdeményeznek vagy jogerős elmarasztaló határozatot hoznak a Tervező szakmai tevékenységét érintő szabálysértés vagy bűncselekmény miatt.

* 1. A felek megállapodnak abban, hogy a Tervező a jelen szerződés alapján végzett tervezési munkáról a feladat teljesítése során, azzal összefüggésben tudomására jutott adatokról, információkról csak a Megrendelővel előzetesen egyeztetett módon és mértékben tájékoztathat harmadik felet.
  2. Felek kijelentik, hogy jelen szerződés teljesítéséből eredő vitás kérdés rendezését személyes egyeztetés útján kísérlik meg. Ennek sikertelensége esetén, a vitás kérdések rendezésére a felek a Csongrádi Járásbíróság, illetve a Szegedi Törvényszék kizárólagos illetékességét kötik ki.
  3. Felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, ill. egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja. Felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

Felek kijelentik, hogy jelen szerződést, mint akaratukkal mindenben megegyezőt, jóváhagyólag és cégszerűen írják alá 3 eredeti példányban, melyből 2 példány Megrendelőt, 1 példány tervezőt illeti.

Az okiratot aláíró felek egyezően kijelentik, hogy képviseleti joguk jelen szerződés megkötése vonatkozásában nem áll korlátozás alatt.

………………………………………..

**Csanytelek Község Önkormányzata**

**Megrendelő**

képv.: Erhard Gyula polgármester

Csanytelek, 2025. ………………….

………………………………………..

**Balogh Tünde**

egyéni vállalkozó

**Tervező**

Szeged, 2025. ………………….